पाएं अपने शहर की ताज़ा ख़बरें और फ्री ई-पेपरडाउनलोड करें
सदर पुलिस ने सांडों की तस्करी के आरोप में गाड़ी समेत ड्राइवर पर एक अन्य व्यक्ति को पकड़ा है। इस पर धर्म जागरण समन्वय युवा प्रमुख पंजाब संजीव तलवाड़ ने कहा कि एक तरफ जहां कोविड-19 के तहत जगह जगह पुलिस ने नाकाबंदी कर रही और हर गाड़ी की चेकिंग की जा रही है लेकिन इसी बीच पशुओं की तस्करी भी जोरों पर चल रही है। उन्होंने बताया कि बुधवार दोपहर नारायण नगर में उनके दफ्तर के पास एक पेड़ के नीचे 5 सांड किसी ने बांधे हुए थे। तलवाड़ ने बताया कि उन्होंने नई सोच संस्था के प्रधान अश्विनी गैंद को फोन पर सूचित किया कि इन्हें गाेशाला छोड़ आते हैं।
लेकिन, कुछ देर बाद ही सांडों के चिल्लाने की आवाज आने लगीं। माैके पर देखा ताे कुछ व्यक्ति एक सांड के नाक में नुकेल डाल रहे थे, जिससे वह गंभीर रूप से घायल हो गया था। पूछने पर व्यक्ति सही जवाब नहीं दे पाया वहीं 2 व्यक्ति वहां से भाग गए। संजीव तलवाड़ ने बताया कि ड्राइवर ने पूछताछ में बताया कि नंदाचौर में एक फार्म हाउस है, जहां से इनका मीट जम्मू सप्लाई किया जाता है। उन्होंने कहा कि यदि पुलिस ने पुख्ता कार्रवाई न की तो आंदोलन किया जाएगा।
आरोपियों पर की जाएगी कार्रवाई
पशु तस्करी की सूचना के बाद मौके पर डीएसपी सतिंदर चड्ढा व एसएचओ सदर तलविंदर भी अपने साथियों के साथ वहां पहुंच गए और ड्राइवर व गाड़ी को कब्जे में लेकर जांच शुरू कर दी। उन्होंने बताया कि मामले की जांच के बाद कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn